Hilja Jõgi

Hilja Jõgi (31. oktoober 1927 Paunküla – 4. märts 1999) oli eesti kunstiajaloolane.

Ta sündis abimetsaülema perekonnas. Ta lõpetas aastal 1941 Sonda algkooli ja aastal 1947 Tallinna Õpetajate Seminari. Ta õppis aastast 1951 Tartu Riiklikus Ülikoolis, mille lõpetas aastal 1960.

Ta oli õpetaja Kose 7-klassilises koolis, aastatel 1950–1952 oli ta sama kooli direktor. Aastatel 1952–1957 töötas ta õpetajana Pikavere 7-klassilises koolis.

Aastatel 1957–1961 töötas ta laborandina Tallinna Riiklikus Kunstimuuseumis. Aastatel 1961–1964 töötas ta Eesti NSV Teaduste Akadeemia Ajaloo Instituudis bibliograafina. Aastatel 1964–1990 töötas ta kirjastuses Valgus ENE toimetuses; ta oli Eesti kunsti ja arhitektuuri biograafilise leksikoni algatajaid ja toimetajaid.

Ta oli aastast 1967 Eesti Kunstnike Liidu liige.

Isiklikku
Tema õde on klaasikunstnik Eha-Pilvi Jõgi.

Viited

 Kirjandus 
Hilja Läti. "Jõgi, Hilja". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 138

Välislingid
Haud Kose kalmistul

Kategooria:Eesti õpetajad
Kategooria:Eesti koolijuhid
Kategooria:Eesti kunstiteadlased
Kategooria:Tartu Ülikooli ajaloo-keeleteaduskonna vilistlased
Kategooria:Kose kalmistule maetud
Kategooria:Sündinud 1927
Kategooria:Surnud 1999